次韵因老胡避遊
作者：王之道
朝代：宋

paragraphs: 新詩滚滚江流東，一瀉萬里誰能窮。
平生清峭不近俗，雪山突兀江頭峰。
相逢一笑莫相避，自古高人苦難致。
涪翁骨冷喚不醒，且向新詩求筆勢。
君於涪翁真後身，有同次律前身僧。
語言直下見理窟，何須辛苦從張凴。
對君令我思秋菊，三月褒山如一宿。
君看玉局感秋吟，嘆息流光豈予獨。